
    Αθήνα,  10  Σεπτεμβρίου  2015
Προς

τις Ελεγκτικές Εταιρείες
[με την παράκληση να ενημερώσετε σχετικά 

τους Ορκωτούς Ελεγκτές Λογιστές σας]

Θέμα: i. Υπόδειγμα Έκθεσης ευρημάτων από τη διενέργεια προσυμφωνημένων 
               διαδικασιών, αναφορικά με την αναχρηματοδότηση των Δήμων, 
               σύμφωνα με το άρθρο 81 του Ν. 4316/2014 και την απόφαση 3541/

               15.1.2015 του Ταμείου Παρακαταθηκών και Δανείων.

 ii. Υπόδειγμα Έκθεσης Ανεξάρτητου Ορκωτού Ελεγκτή Λογιστή επί
                 των Εποπτικών Αναφορών των Συνεταιριστικών Τραπεζών.
Κύριοι, 

Σας γνωστοποιούμε προς ενημέρωσή σας, ότι το Εποπτικό Συμβούλιο κατά την υπ’ αριθμ. Η΄11/1/9.9.2015 συνεδρίασή του, ενέκρινε ομόφωνα τα προταθέντα από το Επιστημονικό Συμβούλιο του Σ.Ο.Ε.Λ., Υποδείγματα Εκθέσεων Ελέγχου, τα οποία επισυνάπτονται σχετικώς.
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής
	Συνημμ: 2
	

	Κοινοποίηση:
	Εσωτερική Διανομή:

	( Επιστημονικό Συμβούλιο Σ.Ο.Ε.Λ.
	  ( Υπηρεσία Μητρώου Σ.Ο.Ε.Λ.


Νο  Ι
Υπόδειγμα Έκθεση ευρημάτων από τη διενέργεια προσυμφωνημένων διαδικασιών, αναφορικά με την αναχρηματοδότηση του Δήμου ………. σύμφωνα με το άρθρο 81 του Ν. 4316/2014 και την απόφαση 3541/15.1.2015 του Ταμείου Παρακαταθηκών και Δανείων.

Προς το Δήμο χχχ

Διενεργήσαμε τις διαδικασίες που συμφωνήθηκαν με την από [ημερομηνία χχ/χχ/χχ] επιστολή ανάθεσης έργου, όπως απαριθμούνται κατωτέρω αναφορικά με την εκτίμηση της Οικονομικής Θέσης του Δήμου ΧΧΧ» (εφεξής ο «Δήμος»), κατά την [ημερομηνία χχ/χχ/χχ] όπως αυτή απεικονίζεται στις συνημμένες καταστάσεις (εφεξής η «Οικονομική Θέση»). Η εν λόγω εκτίμηση διενεργήθηκε στο πλαίσιο της υποβολής του Προγράμματος Αποκατάστασης Οικονομικής Λειτουργίας του Δήμου, για την αναχρηματοδότηση συναφθέντων δανείων του, όπως προβλέπεται από το άρθρο 81 του Ν. 4316/2014 και την απόφαση 3541/15.1.2015 του Ταμείου Παρακαταθηκών και Δανείων. Διενεργήσαμε την εργασία αυτή σύμφωνα με το Διεθνές Πρότυπο Συναφών Υπηρεσιών 4400 «Αναθέσεις για την Εκτέλεση Προσυμφωνημένων Διαδικασιών Αναφορικά με την Χρηματοοικονομική Πληροφόρηση». Ευθύνη μας είναι να εκτελέσουμε τις κατωτέρω προσυμφωνημένες διαδικασίες και να σας γνωστοποιήσουμε τα ευρήματά μας.

Διαδικασίες που διενεργήθηκαν

Συγκεκριμένα οι διαδικασίες που διενεργήσαμε συνοψίζονται ως εξής:

1) Συμφωνία της συνημμένης κατάστασης Οικονομικής Θέσης με τα υπόλοιπα του ισοζυγίου του Δήμου κατά την ημερομηνία χχ/χχ/χχ
 , λαμβάνοντας υπόψη τις τυχόν παρατηρήσεις – αναμορφώσεις που έχουν προκύψει από την έκθεση ελέγχου των οικονομικών καταστάσεων που εκδόθηκε την …….

2) Χρηματοοικονομική ανάλυση της οικονομικής θέσης του Δήμου χρησιμοποιώντας τους εξής δείκτες: ….. 1
3) Εκτίμηση της Οικονομικής Θέσης του Δήμου κατά την ημερομηνία χχ/χχ/χχ1
Ευρήματα

Από τη διενέργεια των προαναφερόμενων διαδικασιών διαπιστώσαμε τα εξής:

α) Αναφορικά με την προσυμφωνημένη διαδικασία (1), ….

β) Αναφορικά με την προσυμφωνημένη διαδικασία (2), ….

γ) Αναφορικά με την προσυμφωνημένη διαδικασία (3), ….

δ) Αναφορικά με την προσυμφωνημένη διαδικασία (4), ….

Δεδομένου ότι η διενέργεια των προαναφερόμενων διαδικασιών δεν αποτελεί έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης δεν εκφράζουμε οποιαδήποτε άλλη διαβεβαίωση πέραν των όσων αναφέρουμε ανωτέρω.

Αν είχαμε διενεργήσει επιπρόσθετες διαδικασίες ή αν είχαμε διενεργήσει έλεγχο ή επισκόπηση σύμφωνα με τα Διεθνή Πρότυπα Ελέγχου ή τα Διεθνή Πρότυπα Ανάθεσης Εργασιών Επισκόπησης, ενδεχομένως να είχαν υποπέσει στην αντίληψή μας άλλα θέματα, τα οποία θα σας γνωστοποιούσαμε.

Περιορισμός Χρήσης

Η Έκθεσή μας συντάχθηκε αποκλειστικά για το σκοπό που αναφέρεται στην πρώτη παράγραφο της παρούσας και απευθύνεται αποκλειστικά προς το Δήμο χχχ και δεν επιτρέπεται να χρησιμοποιηθεί για οποιοδήποτε άλλο σκοπό ή να διανεμηθεί σε τρίτους.

Η Έκθεσή μας χορηγείται στο πλαίσιο της αναχρηματοδότησης του Δήμου σύμφωνα με το άρθρο 81 του Ν. 4316/2014 και την απόφαση 3541/2015 του Ταμείου Παρακαταθηκών και Δανείων και δεν επεκτείνεται στις οικονομικές καταστάσεις του Δήμου στο σύνολό τους.

Έδρα Ελεγκτή [πόλη], [ημερομηνία]

[Ορκωτός Ελεγκτής Λογιστής]

[Αρ Μ ΣΟΕΛ Ελεγκτή]

[Ελεγκτική Εταιρεία]

[Διεύθυνση]

[Αρ Μ ΣΟΕΛ Εταιρείας]
Νο  ΙΙ
Έκθεση Ανεξάρτητου Ορκωτού Ελεγκτή Λογιστή επί των Εποπτικών Αναφορών της Συνεταιριστικής Τράπεζας ΑΒΓ ΑΕ
Προς το Διοικητικό Συμβούλιο της Συνεταιριστικής Τράπεζας ΑΒΓ ΑΕ

Ελέγξαμε τις συνημμένες Εποπτικές Αναφορές «Ισολογισμός και Κατάσταση Αποτελεσμάτων Χρήσεως» (BSD16), «Πιστωτικός Κίνδυνος» (COR01) και «Πίνακες Δείκτη Φερεγγυότητας» (COR10) [εφεξής οι «Εποπτικές Αναφορές»] της Συνεταιριστικής Τράπεζας ΑΒΓ ΑΕ [εφεξής η «Τράπεζα»], που καταρτίστηκαν για την περίοδο από 1η Ιανουαρίου έως 3οη Ιουνίου 2015. Οι Εποπτικές Αναφορές έχουν καταρτιστεί από τη διοίκηση σύμφωνα με τις διατάξεις που καθορίζονται από την Πράξη Διοικητή της Τράπεζας της Ελλάδος (ΠΔ /ΤΕ) 2651/20.01.2012, σύμφωνα με τον Κανονισμό (ΕΕ) αριθ. 575/2013 του Ευρωπαϊκού Κοινοβουλίου και του Συμβουλίου της 26ης Ιουνίου 2013 «σχετικά με τις απαιτήσεις προληπτικής εποπτείας για πιστωτικά ιδρύματα και επιχειρήσεις επενδύσεων και την τροποποίηση του κανονισμού (ΕΕ) αριθ. 648/2012» και τα Εκτελεστικά Τεχνικά Πρότυπα της Ευρωπαϊκής Αρχής Τραπεζών, τα οποία εγκρίθηκαν από την Ευρωπαϊκή Επιτροπή την 16η Απριλίου 2014 (εφεξής ισχύον εποπτικό πλαίσιο).

Ευθύνη της Διοίκησης της Τράπεζας για τις Εποπτικές Αναφορές

Η διοίκηση της Τράπεζας έχει την ευθύνη για την κατάρτιση των Εποπτικών Αναφορών σύμφωνα με το ισχύον εποπτικό πλαίσιο, όπως και για εκείνες τις εσωτερικές δικλίδες που η διοίκηση της Τράπεζας καθορίζει ως απαραίτητες ώστε να καθίσταται δυνατή η κατάρτιση Εποπτικών Αναφορών απαλλαγμένων από ουσιώδεις ανακρίβειες που οφείλονται είτε σε απάτη είτε σε λάθος.

Ευθύνη του Ελεγκτή

Η δική μας ευθύνη είναι να εκφράσουμε γνώμη επί αυτών των Εποπτικών Αναφορών με βάση τον έλεγχό μας. Διενεργήσαμε τον έλεγχό μας σύμφωνα με τα Διεθνή Πρότυπα Ελέγχου. Τα πρότυπα αυτά απαιτούν να συμμορφωνόμαστε με κανόνες δεοντολογίας, καθώς και να σχεδιάζουμε και διενεργούμε τον έλεγχο με σκοπό την απόκτηση εύλογης διασφάλισης για το εάν αυτές οι Εποπτικές Αναφορές είναι απαλλαγμένες από ουσιώδη ανακρίβεια. 

Ο έλεγχος περιλαμβάνει τη διενέργεια διαδικασιών για την απόκτηση ελεγκτικών τεκμηρίων, σχετικά με τα ποσά στις Εποπτικές Αναφορές. Οι επιλεγόμενες διαδικασίες βασίζονται στην κρίση του ελεγκτή περιλαμβανομένης της εκτίμησης των κινδύνων ουσιώδους ανακρίβειας των Εποπτικών Αναφορών, που οφείλεται είτε σε απάτη είτε σε λάθος. Κατά τη διενέργεια αυτών των εκτιμήσεων κινδύνου, ο ελεγκτής εξετάζει τις εσωτερικές δικλίδες που σχετίζονται με την κατάρτιση και εύλογη παρουσίαση των Εποπτικών Αναφορών, με σκοπό το σχεδιασμό ελεγκτικών διαδικασιών κατάλληλων για τις περιστάσεις και όχι με σκοπό την έκφραση γνώμης επί της αποτελεσματικότητας των εσωτερικών δικλίδων της Τράπεζας. Ο έλεγχος περιλαμβάνει επίσης την αξιολόγηση της καταλληλότητας των λογιστικών αρχών και μεθόδων που χρησιμοποιήθηκαν και του εύλογου των εκτιμήσεων που έγιναν από τη διοίκηση, καθώς και αξιολόγηση της συνολικής παρουσίασης των Εποπτικών Αναφορών.

Πιστεύουμε ότι τα ελεγκτικά τεκμήρια που έχουμε συγκεντρώσει είναι επαρκή και κατάλληλα για τη θεμελίωση της ελεγκτικής μας γνώμης.
Γνώμη 

Κατά τη γνώμη μας, οι συνημμένες Εποπτικές Αναφορές, της εξάμηνης περιόδου από 1η Ιανουαρίου έως 3οη Ιουνίου 2015, έχουν καταρτιστεί από κάθε ουσιώδη άποψη σύμφωνα με το ισχύον εποπτικό πλαίσιο.

Λογιστική βάση και περιορισμοί διανομής και χρήσεως

Χωρίς να διαφοροποιούμε τη γνώμη μας, εφιστούμε την προσοχή σας στη Σημείωση Χ των συνημμένων Εποπτικών Αναφορών, όπου περιγράφεται η λογιστική βάση. Οι Εποπτικές Αναφορές έχουν καταρτιστεί από την Τράπεζα ΑΒΓ ΑΕ για την εκπλήρωση των απαιτήσεων του ισχύοντος εποπτικού πλαισίου. Ως αποτέλεσμα οι Εποπτικές Αναφορές μπορεί να μην είναι κατάλληλες για άλλο σκοπό. Η έκθεσή μας προορίζεται αποκλειστικά για την Τράπεζα ΑΒΓ ΑΕ και την Τράπεζα της Ελλάδος – Διεύθυνση Εποπτείας και δεν πρέπει να διανέμεται ή να χρησιμοποιείται από άλλα μέρη, εκτός από τα προαναφερόμενα.

[Ελεγκτική Εταιρεία]


Έδρα Ελεγκτή [πόλη], [ημερομηνία]

[Διεύθυνση] 




[Ορκωτός Ελεγκτής Λογιστής]

[Αρ Μ ΣΟΕΛ Εταιρείας]


[Αρ Μ ΣΟΕΛ Ελεγκτή]
Κοινοποίηση: Τράπεζα της Ελλάδος – Διεύθυνση Εποπτείας
� Οι ανωτέρω διαδικασίες είναι ενδεικτικές, ο Ορκωτός Ελεγκτής Λογιστής θα πρέπει να διενεργεί τις κατάλληλες για κάθε περίσταση διαδικασίες, με την προϋπόθεση ότι αυτές έχουν συζητηθεί και συμφωνηθεί με το συγκεκριμένο Δήμο.


� Η διατυπούμενη γνώμη ενδέχεται να διαφοροποιείται με βάση τα ευρήματα του ελέγχου. Στις περιπτώσεις αυτές τροποποιείται ανάλογα το περιεχόμενο της έκθεσης ελέγχου, σύμφωνα με τα οριζόμενα από τα ΔΠΕ 705 και 706 (γνώμη με επιφύλαξη, αδυναμία έκφρασης γνώμης, αρνητική γνώμη ή έμφαση θέματος).

